b'\n_START_ARTICLE_\nSiding Spring Survey\n_START_PARAGRAPH_\nSiding Spring Survey (kratica SSS) je program iskanja blizuzemeljskih teles. V programu se uporablja 0,5 m Schmidtov teleskop na Observatoriju Siding Spring v Novem Ju\xc5\xbenem Walesu v Avstraliji. Njegovo delovanje je namenjeno iskanju blizuzemeljskih teles iz ju\xc5\xbene poloble. Upravlja ga Univerza v Arizoni in Avstralska nacionalna univerza. Finan\xc4\x8dno ga podpira NASA._NEWLINE_Ta program je dvojnik programa Catalina Sky Survey (CSS), ki pa je namenjen iskanju blizuzemeljskih teles iz severne poloble. CSS deluje v gorovju Santa Catalina na gori Bigelow blizu Tucsona v ZDA._NEWLINE_SSS (\xc5\xa1ifra Mednarodne astronomske zveze je E12) se nahaja v Observatoriju Siding Spring (IAU \xc5\xa1ifra observatorija je 413) na vi\xc5\xa1ini 1150 m, pribli\xc5\xbeno 400 km severozahodno od Sydneya.'